cyanic-selkie/wikianc huggingface dataset:
RTP1
היסטוריה
ב-16 באוקטובר 1978 שם הערוץ שונה ל-RTP-1 (בתחילה עם מקף). עם זאת, שידורים קבועים בצבע טרם התקיימו, על אף שכבר באותה עת ברחבי אירופה היו שידורים קבועים בצבע. רק במרץ 1980 החל הערוץ לשדר בצבע.
ב-29 באפריל 1996 הוחזר השימוש בשם "ערוץ 1".
RTP1 HD
RTP1 HD הוא ערוץ טלוויזיה בחדות גבוהה המשודר בתשלום, ומשדר חלק מהתוכן המשודר בערוץ RTP1.
דלין מתיה
דלין מתיֵה (Dalene Matthee; 13 באוקטובר 1938 - 20 בפברואר 2005) הייתה סופרת דרום אפריקנית נודעה, שכתבה באפריקנס ותרגמה את ספריה בעצמה לאנגלית. היא ידועה בעיקר בזכות רביעיית הספרים שכתבה על סיפורי היער, אשר תורגמו למעל 14 שפות.
טריודה
שימושים בהגברה
הפונקציה הבסיסית והחשובה ביותר של הטריודה היא ההגברה. הטריודה מסוגלת להגביר אותות חשמליים חלשים, לדוגמה אותות רדיו הנקלטים על ידי אנטנה מתחנת שידור רחוקה. כפי שהוסבר למעלה, שינוי קטן במתח הסריג מחולל שינוי גדול מאוד בזרם האנודה. במעגל חשמלי הכולל נגד בטור לאנודה, המתח על הנגד יהווה העתק מדויק אבל מוגבר מאוד של המתח בין הסריג לקתודה. למעשה, ניתן לשלוט על מידת ההגברה בשתי צורות: האחת באמצעות מאפייני הטריודה, והשנייה באמצעות מאפייני המעגל האלקטרוני שבו היא מחוברת.
בתוך הטריודה, התכונה החשובה ביותר השולטת על ההגברה היא מרחק אלקטרודת הסריג מהקתודה. ככל שהסריג קרוב יותר, גדולה יותר ההגברה כי די בשינוי מתח קטן יותר בסריג על מנת להשיג שינוי זרם גדול יותר בין הקתודה לאנודה. ביחד עם זאת, כשהסריג קרוב לקתודה, הטריודה רועשת יותר כי הסריג מתחמם בעצמו ופולט פליטה תרמיונית משנית, הגורמת רעש.
שימושים במעגלים דיגיטליים
מעגלים ספרתיים (דיגיטליים) הם מעגלים שמתח המוצא שלהם מקבל מספר סופי (קוונטי) של פרשנויות, בדרך כלל שני מצבים המתוארים על ידי משתנה בינארי הקרוי סיבית (BIT), היכול לקבל את הערך "0" או "1". הקביעה של הערך המיוצג על ידי המעגל, ברוב היישומים, נעשית בדרך כלל לפי מתח המוצא: כאשר הוא גבוה מערך מסוים, הוא מייצג את הערך "1", וכאשר הוא נמוך מערך מסוים, הוא מייצג את הערך "0".
כפר מסריק
היסטוריה
בשנת 1934 עבר הקיבוץ לקריית חיים המערבית, מערבה לפסי מסילת הברזל, היכן ששכן בסיס צבאי, מצפון מערב לאצטדיון קריית חיים של היום. הוא נשא אז את השם "משמר זבולון". בתקופה זו הוקמו משפחות של חברי הקיבוץ והוקם משק חקלאי ראשון שכלל גן ירק ורפת.
כריזובריל
אלכסנדריט
אבני האלכסנדריט המשובחות ביותר מצויות בהרי אורל. הגדולות ביותר מבין האבנים החתוכות הן בתחום ה-30 קרט (כ-6 גרם), אם כי אבנים יפות נתגלו גם בסרי לנקה (עד 65 קרט), בהודו (במדינת אנדרה פרדש), בברזיל, בבורמה ובייחוד בזימבבואה (אבנים קטנות בדרך כלל פחות מקרט (200 מיליגרם) אבל עם שינויי צבע עזים). בדרך כלל, אבנים מכל אחד ממקומות אלו שגודלן מעל ל-5 קרט הן נדירות מאוד, בייחוד אבנים עם שינוי צבע אידיאלי. אלכסנדריט היא אבן קשה מאוד ולכן מתאימה מאוד לשיבוץ בתכשיטים.
דינקו שאקיץ'
גזר הדין
בתם משפט שנמשך שישה חודשים, שזכה לסיקור נרחב בקרואטיה ובתקשורת הבינלאומית ואיפשר לקרואטים להתמודד לראשונה עם עברם, הורשע שאקיץ' בפשעים נגד האנושות ונדון ל-20 שנות מאסר, העונש המקסימלי בחוק הקרואטי. בפסק הדין הורשע שאקיץ' באחריות לסבל הרב שנגרם לאסירי יאסנובץ', כולל מוות בהרעבה, עבודת פרך ועינויים. כמו כן הורשע באחריות להוצאתם להורג של אסירים חולים ו"בלתי מתאימים" לעבודה. האסירים נלקחו למבנה במחנה שנקרא "זבונרה" (פעמונייה), שם עונו ונרצחו. שאקיץ' נמצא אשם גם באחריות לפשעים שביצעו אוסטאשים אחרים תחת פיקודו.
פרקין וורבק
טענות לכתר
וורבק השמיע טענותיו לראשונה בהיותו בחצר דוכסות בורגונדי בשנת 1490. בשנת 1491 הגיע לאירלנד בתקווה למצוא תומכים לטענותיו בדבר זכותו לכתר, אולם לא מצא תמיכה ועזב את אירלנד. בשובו לצרפת נפגש עם המלך שארל השמיני, אשר הכיר בטענותיו לכתר האנגלי, אולם לאחר מכן חתם שארל על הסכם אטרפל וגרש את וורבק.
בשנת 1493 נכח וורבק בהלוויית פרידריך השלישי, קיסר האימפריה הרומית הקדושה בווינה, שם הכירו בו כ"מלך ריצ'רד הרביעי מאנגליה". וורבק הוזמן ללוייה על ידי מקסימיליאן הראשון, בנו של פרדריך, והבטיח לו כי אם ימות בטרם יעלה לשלטון, הזכות לכס האנגלי תעבור למקסימיליאן.
כליאה והוצאה להורג
וורבק נכלא במצודת לונדון לצד טוען אחר לכתר האנגלי, אדוארד פלנטג'נט, רוזן וורוויק (אשר טענותיו היו מבוססות). ביוני 1499, ניסו שניהם להימלט מהמצודה, אולם נתפסו שוב שעות ספורות לאחר שנמלטו. ב-23 בנובמבר 1499 נלקח וורבק לטייברן שם הוא הקריא "הודאה" על כך שטענותיו לכתר שקריות, וניתלה למוות.
קריטוזאורוס
קריטוזאורוס (שם מדעי: Kritosaurus; משמעות שמו: "לטאה מופרדת") הוא סוג של דינוזאור ממשפחת ההדרוזאוריים אשר חי באמריקה הצפונית בסוף הקרטיקון. הוא חי לפני 74.5 מיליון שנים ונכחד בהכחדת הקרטיקון הגדולה לפני 66 מיליון שנה. המאובנים התגלו ב-1904 בידי החוקר האמריקאי ברנום בראון בניו מקסיקו והמאובנים כללו בעיקר עצמות גולגולת ולסתות. מאובני הדינוזאור נמצאו לצד אלה של האנסזיזאורוס (Anasazisaurus) שבעבר נכלל בסוג.
ארנסט רמאק
חייו
רמאק נפטר ב-1911 בויסבאדן.
סבלי טרטקובר
קריירה
טרטקובר חלק את המקום הראשון-שני בתחרות באד ניידורף 1927  עם אהרון נימצוביץ')  וניצח בתחרות ליאז' 1930. בתחרות זו הקדים את מיר סולטאן חאן בשתי נקודות ובפער גדול עוד יותר את עקיבא רובינשטיין, אהרון נימצוביץ' ופרנק מרשל.
תרומתו התאורטית
אלוף העולם קפבלנקה תיאר את טרטקובר כאמן בעל "ידע מעמיק ודמיון נהדר". אולם אותו קפבלנקה גם ביקר את משחקו של טרטקובר כנעדר סולידיות. הביקורת הייתה מוצדקת: ב-1910 הפסיד טרטקובר לרטי ב-11 מהלכים - אחת מהמיניאטורות הקצרות ביותר בין אמנים אי פעם.
מלחמת הכוכבים - פרק 5: האימפריה מכה שנית
קבלת הסרט בישראל
מבקר הקולנוע של 'דבר', אורי קליין, כתב ערב הבכורה של הסרט בישראל: "ב'האימפריה מכה שנית' יש פחות הומור, אם כי C-3PO ו-R2-D2 משעשעים כתמיד... אבל יש הרבה יותר 'כיף'. ההרפתקאה אינטנסיבית יותר, מהירה יותר, וההפתעות באות בקצב רצחני כמעט."
פסקול
פסקול הסרט הולחן על ידי ג'ון וויליאמס. הנעימה המוזיקלית הידועה ביותר מסרט זה היא The Imperial March שהפכה להיות מזוהה ביותר עם דארת' ויידר ואחד מקטעי המוזיקה הידועים ביותר בתולדות הקולנוע.
מוטלי קרו
שנות התשעים
בתחילת העשור הלהקה סבלה מירידה בהצלחתה המסחרית בגלל סגנונה שהיה פחות פופולרי ובגלל עזיבתו הזמנית של ניל ב-1992, אף שהאלבום שנשא את שמה מ-1994, עם הסולן החדש ג'ון קוראבי, נמנה עם עשרת האלבומים הנמכרים בארצות הברית. האלבום לא עמד בציפיות המעריצים וכתוצאה מכך הלהקה ערכה גל של פיטורים של אנשים שעבדו איתה.
טרגדיה נוספת פקדה את הלהקה בשנות התשעים, כשבתו של וינס ניל, סקיילר ניל מתה מסרטן ב-1994. ניל ואשתו לשעבר תבעו מאוחר יותר חברת כימיקלים על השלכת חומרים מסרטנים ליד ביתם. זמן קצר אחר כך טומי לי נשלח לכלא לשישה חודשים, לאחר שהואשם בהכאת אשתו, פמלה אנדרסון.
שנות האלפיים
ב-2001 יצא לאור ספר אוטוביוגרפי רב-המכר The Dirt, שהציג את סיפורה של "מוטלי קרו" והציג אותה לדור חדש. הספר נכלל ברשימת עשרת הספרים הנמכרים של העיתון הניו יורק טיימס והפך למבוקש ביותר בקרב רוקרים מכל קצוות העולם. ספר של טומי לי בשם "Tommyland" יצא ב-2004.
מוטלי קרו קיבלו קביעות לקיום הופעות בלאס וגאס, במלון Hard Rock Hotel And Casino במהלך 2012 ושוב ב-2013. בין לבין, בקיץ 2012, יצאה הלהקה גם לסיבוב הופעות עם להקת Kiss.
תפלת השתן
תפלת שתן מרכזית אידיופתית (ממקור לא ידוע)
שכיחותה של מחלה זו נעה בין 10% ל-30%. המחלה נובעת כתוצאה מירידה בתפקוד של בלוטת ההיפופיזה האחורית, שמביאה לירידה בייצור של הורמון נוגד השתנה. בחלק מהמקרים נמצאו נוגדנים נגד נוירונים מגנו-סלולריים שהם יצרנים של ההורמון, לכן ההשערה היא כי מדובר במחלה אוטואימונית, בפרט כאשר הגבעול המחבר בין ההיפותלמוס להיפופיזה הוא מעובה כתוצאה מתהליך דלקתי.
הזירה הימית במלחמה הפונית השנייה
מאזן הכוחות בים
הרומאים, שנהנו אפוא מעליונות בזירה הימית, הצליחו למנוע את רוב נסיונותיהם של הקרתגים להעביר אספקה ותגבורות אל חניבעל מקרתגו ומהיספניה, שחיוניותן לו הלכה וגברה ככל שנתארכה המלחמה. הצי המלחמתי היה גם שותף עיקרי לסיכול המאמצים להחליש את רומא על ידי פשיטות על ערי החוף באיטליה והצתת מרידות בסרדיניה ובסיקיליה, כדי להקים עליה אויבים נוספים ולאלצה להקצות כוחות לכמה זירות בו זמנית. זאת ועוד, מאחר שהצי הקרתגי לא היווה איום של ממש, יכלו הרומאים לפשוט על חופי אפריקה, ובסופו של דבר להעביר אליה את צבאם ולהכריע את המלחמה על אדמת קרתגו.
אלכסנדר גריבוידוב
קורות חייו
גריבוידוב בילה את קיץ 1823 ברוסיה. הוא סיים את המחזה שלו ולקח אותו לסנקט פטרבורג, ושם הוא נדחה על ידי הצנזורה. עותקים רבים של המחזה הועתקו והופצו באופן פרטי, אולם גריבוידוב לא זכה לראות את המחזה מפורסם. המהדורה הראשונה הודפסה בשנת 1833, ארבע שנים לאחר מותו. הפעם היחידה שבה ראה גריבוידוב את המחזה על הבימה הייתה כאשר הוצג על ידי קציני חיל המצב שהוצבו בירוואן. הוא חזר מאוכזב לגאורגיה, שם סייע לקרוב משפחתו הרוזן איוון פסקביץ', הנציב העליון של מלכות המשנה של הקווקז, בכישוריו כבלשן, במהלך המלחמה הרוסית-פרסית, 1826-1828. גריבוידוב ניהל את המשא ומתן על הסכם טורקמנצ'י. בשנת 1828, לאחר תום המלחמה וחתימת ההסכם הוא נשלח לסנקט פטרבורג, וזכה לקבלת פנים נלהבת. בסנקט פטרבורג הוא הקדיש את עצמו לספרות, והחל לעבוד על הדרמה הרומנטית "לילה גאורגי" (Грузинская ночь).
מותו
מספר חודשים לאחר נישואיו לבתו בת השש עשרה של הנסיך אלכסנדר צ'בצ'בדזה, נשלח גריבוידוב בפתאומיות לטהראן כציר מוסמך. בעקבות המלחמה הרוסית-פרסית, 1826-1828 והסכם טורקמנצ'אי המשפיל, התעוררו בפרס רגשות עוינות לרוסים, וזמן קצר לאחר הגעתו של גריבוידוב לטהראן הסתער המון על השגרירות הרוסית בעיר. התקרית החלה ב-11 בפברואר 1829, כאשר סריס ארמני שברח מהרמון השאה ביקש מקלט בשגרירות, יחד עם שתי נערות ארמניות מהרמון חתנו. על פי הסכם הכניעה שנחתם תשעה ימים קודם לכן בעיר טורקמנצ'אי, הורשו ארמנים המתגוררים בפרס לחזור למזרח ארמניה. השאה תבע מגריבוידוב כי שלושת הנמלטים יוחזרו, אולם גריבוידוב סירב. השמועה על כך התפשטה בעיר, והמון משולהב של אלפי פרסים כיתר את השגרירות בתביעה למסור את שלושת הארמנים לידם.
גריבוידוב, בן 34 בלבד במותו, לא זכה לראות את מחזהו עולה על במות מוסקבה. הצנזור לא אהב את הלגלוג נגד האצולה הרוסית הרקובה הפוסט-נפוליאונית והיצירה פורסמה בשלמותה רק בשנת 1861.
אליסון ויילי
תחומי התמחות
ההתמחות של ויילי בתור פילוסופית מתחלקת לשלושה תחומים:
סנה יורינאץ
חייה
בסתיו 1946 הופיעה בבית האופרה המלכותית, קובנט גארדן בלונדון עם להקת האופרה של וינה, בתפקיד דוראבלה. הופעתה הראשונה בפסטיבל זלצבורג הייתה בשנת 1947. בלה סקאלה שבמילאנו שרה בתפקיד כרובינו. יורינאץ הייתה בין הזמרים הקבועים באנסמבל הווינאי (יחד עם אירמגרד זיפריד, אליזבת שוורצקופף, כריסטה לודוויג, ליזה דלה קאזה, אנטון דרמוטה ואחרים). נוסף לכך, המשיכה לבקר בקביעות באנגליה: בין השנים 1951 ל-1956 שרה את תפקידי הסופרן הראשיים באופרות של מוצרט בפסטיבל גליינדבורן, והקליטה הן את הרוזנת ב"נישואי פיגארו" והן את איליה ב"אידומניאו". היא הופיעה דרך קבע בבית האופרה המלכותית, קובנט גארדן בלונדון בשנים 1959 ו-1963, בשירת ליאונורה ב"פידליו" בהפקה של קלמפרר בשנת 1961. הופעתה הראשונה בארצות הברית הייתה בתפקיד מאדאם באטרפליי בסן פרנסיסקו בשנת 1959.
תסמונת התשישות המוחית
סיבות
Prince תיאר במאמרו את אותו דחף להישגיות בקרב הסובלים מההפרעה: "לרוב התופעות החלו בתקופות של קריאה ולמידה אינטנסיביות לפני בחינות, או לעיתים רק בסופן של תקופות של לימודים אינטנסיביים. המטופלים בדרך כלל מייחסים את מחלתם לתשישות של המוח בגלל "עבודה מוחית" מוגזמת." (עמ' 561)
אפידמיולוגיה
לאחר דיווחו של Prince, התגלו דיווחים נוספים של התסמונת במקומות שונים באפריקה כמו ליבריה, אוגנדה, חוף השנהב ודרום אפריקה. התסמונת התגלתה גם מחוץ לאפריקה בברזיל, ארגנטינה, הודו, תאילנד, מלזיה, סין ואף בקרב יהודי אתיופיה. עם זאת, תסמונת ה-BFS נדירה למדי בקרב אנשים ממוצא מזרח אירופאי. הדמיון באופן ביטוי הלחץ והמצוקה בין תרבויות אלו עשוי להסביר את התוצאות הללו ומכאן שמדובר בהפרעה תלוית-תרבות.
טיפול
דווח על ידי Anumonye כי נמצא שיפור בקרב 80% מהמטופלים במחקר (60 סטודנטים ניגרים הסובלים מ-BFS), בסוף השבוע השני לאחר מתן טיפול ב-lorazepam (תרופה המטפלת בלחץ). יתרה מכך, מחקרים נוספים הראו כי הסובלים מ-BFS הראו שיפור לאחר טיפולי בטכניקות הרפיה, ומחקרים אחרים הראו כי נצפתה הקלה בתסמיני ההפרעה לאחר מתן תרופות נוגדות דיכאון. בנוסף, מחברים שונים הסכימו כי טיפול קוגניטיבי-התנהגותי (CBT) עשוי להיות יעיל עבור התמודדות עם הלחץ להצליח ועבור התמודדות עם נדודי שינה.
צביעה יציבת חומצה
צביעה יציבת חומצה או צביעת ציל-נילסן היא תהליך סימון חשוב אשר פותח לצורך אבחנה מהירה בין חיידקים מסוג Mycobacterium, אשר בתוכו נמנים מחוללי מחלת השחפת. לא ניתן לצבוע חיידקים אלה בצביעת גראם בשל הימצאות חומצות שומניות (מיקוליות) על פני דופן התא שלהם. על כן, כדי לאפיינם משתמשים בצביעה יציבת חומצה המבוססת על הצבע האדום, קרבופוקסין-בסיסי, המומס בממסים אורגנים פנול ואתנול. בצביעה זו תאי המיקובקטריום נצבעים באדום, בעוד שיתר החיידקים נצבעים בצבע כחול. הממסים האורגנים בצביעה מסייעים בהחדרת הצבע לחלק השומני בדופן (פעולה שנעשתה בעבר על ידי חימום באדים). לאחר מכן מתבצעת שטיפה באתנול חומצי השוטף את הצבע האדום מכל החיידקים שאינם מקבוצת חיידקי המיקובקטריום. לבסוף נצבעים שאר החיידקים בצביעה נגדית בצבע הכחול כחול מתילן.
אייפוד שאפל
iPod Shuffle (אייפוד שאפל) הוא נגן מוזיקה שנוצר ועוצב על ידי אפל. האייפוד שאפל הוא מודל האייפוד הקטן ביותר של חברת אפל והראשון המבוסס על זיכרון פלאש. הדור הראשון של האייפוד שאפל הוצג לראשונה בכנס MacWorld ב-11 בינואר 2005. דגמי הדור הרביעי והאחרון הוכרזו ב-1 בספטמבר 2011. התמיכה באייפוד שאפל הופסקה על ידי חברת אפל ב-27 ביולי 2017.
שמואל נבון
ביוגרפיה
נבון נולד בקיץ 1904 בעיירה דונייבצי שבפלך פודוליה בדרום-מערב רוסיה (אוקראינה), בנם של מלכה בת הרב יצחק מאיר מאוסטבורג, ומשה הכהן בן יצחק קליגמאן, סוחר. הוא קיבל חינוך עברי-ציוני. למד בחדר מתוקן בעירו, ובמהלך מלחמת העולם הראשונה עזב עם משפחתו לעיר אודסה, שם למד ב"ישיבה הגדולה" של הרב חיים טשרנוביץ.
היסטוריה של דרום אפריקה
ההיסטוריה הכתובה של האזור מתחילה עם הגעתם של מגלי העולם האירופיים הראשונים. אף על פי שהפורטוגזים היו האירופאים הראשונים לגלות את דרום אפריקה, הם לא התיישבו בה. ב-1652 הקימו ההולנדים תחנת אספקה בכף התקווה הטובה בדרכם לבטאוויה וממנה, בירתה של המושבה ההולנדית של איי הודו המזרחית באי ג'אווה. תחנה זו התפתחה במהירות למושבת הכף. בשנים הבאות הגיעו למושבה מהגרים אירופאים רבים אשר קבעו בה את מקום מגוריהם. רובם של המהגרים הגיע מהולנד, הפטרון של המושבה. בקרב המתיישבים התפתחו לאורך השנים תרבות ייחודית ואף מגמות בדלניות, ועד מהרה הם כינו את עצמם אפריקאנרים. בריטניה כבשה את מושבת הכף מההולנדים בסוף המאה ה-18, וזו הפכה למושבה בריטית. על רקע שורה של עימותים שפרצו בין האפריקאנרים לשלטון הבריטי החדש, ולנוכח הגירה בריטית נרחבת למושבה אשר שינתה את צביונה ההולנדי; בראשית המאה ה-19 עזבו רוב האפריקנרים את מושבת הכף והחלו לנדוד צפונה, במסגרת מה שיכונה לימים הטרק הגדול. תוך זמן קצר הקימו האפריקאנרים שתי רפובליקות עצמאיות שהשתרעו צפונה מהמושבה הבריטית: מדינת אורנג' החופשית והרפובליקה הדרום-אפריקאית (רפובליקת הטרנסוואל). שתי מדינות אלו התקיימו לצד המושבה הבריטית במשך כמה עשרות שנים, עד לראשית המאה ה-20. בשנת 1902, עם הפסדן במלחמת הבורים, עימות ארוך ועקוב מדם עם האימפריה הבריטית, הרפובליקות האפריקאנריות חדלו מלהתקיים ושטחן סופח לאימפריה.
הטרק הגדול
בינתיים, הלכה וגברה התמרמרות הבורים על השלטון הבריטי במושבת הכף. ההכרזה הבריטית בדבר שוויון הגזעים הייתה לדידם התרסה חריפה במיוחד. החל משנת 1836 החלה נדידה של כמה קבוצות של בורים, יחד עם בני חויחוי רבים ועבדים שחורים, לעבר פנים הארץ, בחיפוש אחר עצמאות גדולה יותר. אלה נקראו "פוּרטרקרים" (Voortrekkers - "חלוצים"), והמסע אליו יצאו נקרא הטרק הגדול. מצפון וממזרח לנהר האורנג' שהיה הגבול של מושבת הכף, מצאו ה"פוּרטרקרים" שטחים עצומים של אדמות מרעה, שנראו לא מיושבים. נראה היה להם כי הגיעו לארץ המובטחת שלהם, עם די שטח לרעיית עדריהם ולפריחת תרבותם של עצמאות אנטי-אורבנית. הם לא מודעים לכך שתגליתם – אדמות מרעה נטושות, קבוצות לא-מאורגנות של פליטים, וסיפורים על ברוטליות – היו תוצאה של המפקאנה, ולא מצב רגיל.
פיוס
לאחר הבחירות עברה ההתמקדות לוועדת האמת והפיוס (1994–1999), שפעלה לחשוף את פשעי תקופת האפרטהייד. עבודת הוועדה נעשתה ברוח אמרתו של הארכיבישוף חתן פרס נובל לשלום דזמונד טוטו, שמונה על ידי מנדלה כיושב ראש הוועדה: "ללא סליחה אין עתיד, אך ללא הודאה באשמה לא יכולה להיות סליחה". סיפורים רבים של ברוטליות רבה וחוסר צדק נשמעו על ידי הוועדה, ואיפשרו קתרזיס מסוים לאנשים ולקהילות שנהרסו בעברם.
הווה ומבט לעתיד
אך לא הכול היה ורוד. בימים הראשונים של נשיאותו, ההתכחשות של מבקי למשבר האיידס הביאה עליו ביקורת עולמית, והימנעותו מגינוי ההשתלטות על חוות בבעלות לבנים בזימבבואה השכנה ערערה את ביטחונם של בעלי קרקעות דרום אפריקאיים ומשקיעים זרים.
פריניצה
פריניצה (ברומנית: periniţa) הוא ריקוד עממי רומני.
בתחילה זה היה ריקוד כלולות, שהיה מתחיל בכך שהחתן מרקיד את כלתו ולאחר מכן מזמין בנות אחרות. הייתה אמון שבת, שנושקה על ידי החתן, תזכה להתחתן במהרה. הבנות באו לריקוד עם מטפחות ראש, שרקמו עליהן בבית ונתנו את המטפחת במתנה לבחור, שהזמין אותן לראשונה לרקוד.
נשיאי רוסיה
נשיא רוסיה (ברוסית: Президент Российской Федерации) הוא ראש המדינה וראש הרשות המבצעת הנבחר של הפדרציה הרוסית. הנשיא מנהיג את הרשות המבצעת ואת הממשל הפדרלי, והוא מוגדר בחוקה כמפקד העליון של הכוחות המזוינים של הפדרציה הרוסית. 4 אנשים כיהנו בתפקיד זה (בספירת כהונותיו הלא-רציפות של הנשיא ולדימיר פוטין). הנשיא המכהן וה-4 במספר הוא ולדימיר פוטין, המכהן מאז 7 במאי 2018.
להלן רשימת נשיאי הפדרציה הרוסית. לכל נשיא נתון תאריך השבעתו ותאריך סיום כהונתו. לא מובאת חקיקה של האספה הפדרלית, ולא מובאת פסיקה של בית המשפט העליון (להוציא מקרים חריגים).
סנטנדקטילוס
סנטנדקטילוס (שם מדעי: Santanadactylus; מילולית: "האצבע של תצורות סנטנה" ) הוא סוג של פטרוזאור אשר חי בקרטיקון התחתון, לפני 112 מיליון שנה. מאובני הפטרוזאור נמצאו במדינה סיארה שבצפון ברזיל. בסוג זה נמצאו שלושה מינים שונים, הראשון שבהם התגלה ב-1980. ייתכן שחלק מהמינים הם הרכבות של מספר מינים מסוגים אחרים.
פסיכואנליזה
פְּסִיכוֹאָנָלִיזָה היא שיטת טיפול שפותחה בתחילת המאה העשרים על ידי אבי הפסיכואנליזה זיגמונד פרויד, ומקורה בווינה. למעשה, זו שיטת הטיפול ההומאנית הראשונה בהיסטוריה האנושית, בה הונח בפעם הראשונה מקום של כבוד לדיבורו של המטופל, על פני דיאגנוסטיקה וטיפול במשלב הרפואי. גילויו של פרויד נעוץ בכך שהקשיב למטופליו, וחילץ את הלוגיקה והגישה הטיפולית של הפסיכואנליזה מהנחת היסוד - יש ריפוי דרך טיפול, עובדה שלמד בעצמו ממטופליו אשר העידו כך.
רקע
אירועי זמנו השפיעו על דרכי חשיבתו של פרויד. לאחר מלחמת העולם הראשונה הרחיב את התאוריה שלו בנוגע לנפש האדם. על פי התאוריה המחודשת פועלים בנפש האדם שני כוחות בסיסיים. האחד, הארוס (כוח המין והרצון להתאחד עם האחר), והשני, התנטוס (כוח התוקפנות וההרס). כדי לשמור על קיומה, נאלצת החברה לדכא כוחות אלה אצל היחיד על ידי הטלת סנקציות (עונשים פורמליים או סנקציות חברתיות), ומשום כך נידון האדם, מעצם טבעו כיצור חברתי, לחיות עם קונפליקטים. הדרך הטובה ביותר להתגבר על קונפליקטים אלו היא באמצעות תהליך עידון, שבו האדם מוצא דרכים לבטא את יצריו באופן מקובל חברתית, למשל באמצעות יצירה, אמנות, ספורט וכדומה.
הקושי בחקר התחום
הקושי בחקר התחום גרם לתאוריות רבות וסותרות בתחום תורת האישיות להתפתח זו לצד זו. חלק מתורות אלה הן פיתוח של הפסיכואנליזה עצמה וחלק התפתחו לצידה.
מחייבי התקפות המדעית
פרויד הגדיר את הפסיכואנליזה כמדע לכל דבר. הוא ראה בה את המשך המחקר הרפואי שבו הוא עסק לפני שהפך לפסיכולוג. פרויד גם ניתק את הקשר שלו עם אחד מתלמידיו, רייך, משום שזה פיתח את תורת הפסיכואנליזה לכיוון שפרויד ראה בו מיסטיקה. תלמיד אחר של פרויד, קרל יונג, החל לשלב רעיונות דתיים בתורתו וחדל להגדיר עצמו כפסיכואנליטיקאי.
יוג'ין או'ניל
ביוגרפיה
מחזותיו מתאפיינים בגיוון רב מבחינת הנושאים העולים בהם וכן מבחינת המבנה שלהם: בחלק ממחזותיו בחר אוניל להאריך את המחזה ל-9 מערכות אשר הוצגו במשך שלושה ערבים רצופים. במהלך חייו צצו בעיות שונות במחזותיו של אוניל, משהביע אובדן תחושת שייכות לעולם וכן איבד את אמונתו באלוהים, רגשות אשר השפיעו על כתיבתו.
בישראל הוצגו מחזותיו: "הקיסר ג'ונס", "תשוקה בצל האילנות" (שהוצגו על ידי התיאטרון הקאמרי) "ניצוץ של משורר", "אנה כריסטי" (שהוצג על ידי הבימה) אסירי הקרח (שהוצג על ידי סטודיו דרמטית משכן בירושלים) ו"מסע ארוך אל תוך הלילה" שהוצג בארץ כמה פעמים.
בליסריו בטנקור
חייו ופועלו
במהלך כהונתו יזם מהלכים לבניית דיור בר השגה, פתיחת אוניברסיטאות, במבצע לביעור האנאלפביתיות וכן ערך רפורמות מבניות בשלטון המקומי ובשיטת הבחירות ברשויות המקומיות. ממשלתו יזמה חיפוש וכרייה של פחם בצפון המדינה, והחלה בייצואו. בנוסף, החל במשא ומתן עם כמה מארגוני הגרילה שפעלו במדינה.
השואה: 1939–1941
1941
גירוש 27,500–32,500 יהודים מליטא, מלטביה, מאסטוניה, מסרביה ומבוקובינה הצפונית לסיביר. כיבוש חרקוב בידי הגרמנים.
יותם הלפרין
קריירה קבוצתית
עם סיום העונה ניסה הלפרין את מזלו בדראפט ה-NBA. על אף ההערכות המוקדמות, לפיהן יצליח להיבחר בסיבוב הראשון של הדראפט, נבחר רק בסיבוב השני, במקום ה-53, על ידי קבוצת סיאטל סופרסוניקס. הבחירה בסיבוב השני לא הבטיחה לו חוזה בקבוצה זו, ועל כן חזר למכבי תל אביב, בה חתם על חוזה לשלוש שנים, על פי ההערכות, תמורת סכום של 300,000 דולר לעונה.
נמל התעופה הבין-לאומי מגדן-סוקול
היסטוריה
בשנת 1991, עם פירוק ברית המועצות, קיבל נמל התעופה מגדן-סוקול סטטוס של נמל תעופה בין-לאומי. העיר, שהייתה סגורה לזרים, זכתה לחשיפה לעולם החיצון עם חנוכת טיסות אלסקה איירליינס לארצות הברית באמצעות מטוסי מקדונל דאגלס MD-80. בשנת 1992 חנכה אירופלוט טיסה ישירה לאנקורג' באמצעות מטוסי טופולב Tu-154, ובשנת 1994 הורחב מסלול הנחיתה כדי לאפשר טיסה ישירה גם לסיאטל.
מטאליסט
מאפייני תרבות המטאל
התרבות המטאליסטית, שזכתה בשנות השמונים להד תקשורתי, התקיימה בשנים המאוחרות יותר ללא חשיפה רבה בכלי התקשורת ההמונים, אך למרות זאת לאלפי הלהקות הפעילות באירופה ובעולם יש אוהדים רבים, ומאות אלפי מעריצים ברחבי העולם מגדירים עצמם מטאליסטים. בסוף שנות ה-90 של המאה ה-20, עם עליית הנו מטאל והמטאלקור זכתה מוזיקת המטאל לחשיפה מחודשת בכלי התקשורת. מטאליסטים רבים הסתייגו מסגנונות מוזיקליים אלו, אך הסגנונות החדשים גם תרמו להגברת הסיקור התקשורתי של להקות מטאל והתרבות שבה וקנתה לה את המעמד שהיה לה בשנות השמונים. כך, לדוגמה, בחרו חברות מסחריות להציב פרסום ולהעניק חסות לפסטיבלי מטאל פופולריים, כמו גראספופ ואוזפסט. פסטיבל המטאל הגדול ביותר, ואקן, עדיין ממאן לקבל פרסום מחברות מסחריות מטעמים אידאולוגים. החשיפה התקשורתית המוגברת הביאה להקות מטאל רבות משנות השמונים לשוב אל שורשיהן ולהוציא אלבומים חדשים של מטאל טהור.
אזכורים תרבותיים
מטאליסטים הוצגו במספר רב של סדרות טלוויזיה וכן בכמה סרטי קולנוע. הסרטים הידועים ביותר העוסקים בתרבות המטאליסטית הם "דטרויט רוק סיטי" מ-1999, העוקב אחרי ארבעה מעריצים של להקת קיס בסוף שנות השבעים, "שטן על הזמן" מ-2000, "סוף הוליוודי" של וודי אלן מ-2002, שבו בנו של וודי אלן הוא מטאליסט בעל שיער ירוק שאוכל עכברושים על הבמה וטנשיוס די בסרטם מפרט הגורל, שבו ג'ק בלאק משחק סולן להקת מטאל המנסה להשיג מפרט העשוי משן השטן.
גנקוטסואו - הרוזן ממונטה כריסטו
השם "גנקוטסואו" נבחר לאנימה מכיוון שתחת השם הזה התפרסם לראשונה הספר "הרוזן ממונטה כריסטו" ביפן בשנת 1904.
האנימה
שלושת ראשי המשפחות מקבלים הזמנה להלוויה של אדם בשם "אדמונד דנטס", שנחשב כמת מזה שנים רבות. כשהם מגיעים לכנסייה, הם מוצאים ארון קבורה, פותחים אותו ומגלים את גופתו של אדם ששלח וילפור כדי לחקור אודות הרוזן ממונטה כריסטו. מכאן מסיקים השלושה שאותו אדמונד דנטס חזר מהמתים, ושכל מה שקורה להם הוא תוצאה של נקמה אכזרית מידיו, נקמה על מעשה שעשו לו בעברם הרחוק.
המנגה
המנגה יצאה לאחר האנימה. היא נבדלת מהאנימה בכך שהיא הרבה יותר אפלה מהאנימה הצבעונית, וגם יותר גרוטסקית, כלומר בעלת תיאורים גרפיים הרבה יותר מוקצנים, כמו עיוותים בפנים של דמויות שמפחדות או נטרפת עליהן דעתן. המנגה משנה מספר תרחישים שהיו באנימה, אבל הסיפור הכללי נשאר זהה. למשל וילפור, שבאנימה הוזרק לו רעל למוח שהחזיר אותו לילדות, מקבל במנגה סוף הרבה יותר אלים.
הפסקול
הקו המוזיקלי בסדרה מחולק לשני סוגים: אחד הוא רצועות מוזיקה מקוריות שנכתבו עבור הסדרה על ידי המוזיקאי הבריטי ג'ון גא'קס בורנל, והמוזיקאי היפני קסמאצו קוג'י. הסוג השני הוא יצירות קלאסיות מוכרות שעובדו לסדרה. לדוגמה יוז'יני, שהיא פסנתרנית, נשמעת מנגנת את יצירתו המפורסמת של שומאן "חלום" ברסיטל שהיא מופיעה בו, ומקדישה אותו לאלבר. כמו כן קטעים מסימפוניית מנפרד של צ'ייקובסקי מלווים רבות מסצנות המתח והדרמה הכי עוצמתיות בסדרה, כולל בשיאה שבפרק 23.
ג'רמי איירונס
קולנוע
את ההכרה הקולנועית הראשונה שלו קיבל איירונס בסרט "אהובת הקצין הצרפתי" בשנת 1981 לצד מריל סטריפ, על הופעתו בסרט זה היה מועמד לפרס באפט"א. את מועמדות פרס גלובוס הזהב השנייה שלו קיבל איירונס ב-1986 כששיחק לצד רוברט דה נירו בדרמה ההיסטורית "המיסיון". איירונס שיתף פעולה עם הבמאי הקנדי דייוויד קרוננברג בסרט האימה הפסיכולוגי "תאומי המריבה", על תפקידו קיבל מועמדות לפרס סאטורן.
אילן ליבוביץ (שחקן)
ביוגרפיה
ב-2002 שיחק בסדרה "כנפיים" ששודרה בערוץ הראשון אשר עוסקת בחניכי קורס טיס.
ב-2012 יצא במופע ביחד עם ניקי גולדשטיין ואורי בנאי.
לאה טרן
קריירה אמנותית
מלבד יצירותיה ושיריה, עסקה לאה טרן בארגון אירועים ספרותיים ובפעולות למען הסופר והמשורר העברי, ומילאה תפקידים באגודת הסופרים, בתיאטרון חיפה ובעוד מקומות.
שיריה התפרסמו בכתבי העת עכשיו, מטעם, מאזנים ועוד.
להקת בנות
ההתחלה
אחת מלהקות הבנות הראשונות היו האחיות המילטון ופורדיצ'ה, שזכו להצלחה בינלאומית בשנות ה-20 של המאה ה-20. הם הופיעו בכל העולם, ואף השתתפו במופעים רבים שנערכו בתיאטרונים. מאוחר יותר הן שינו את שמן ל-"שלושת האחיות X". ללהקה היו מספר להיטים רבים, הצלחה מסחרית גדולה, השמעות רבות ברדיו וכולי.
המאה ה-21
מאוחר יותר קמה להקת הפוסיקט דולז, אשר הביאו שלל להיטים כגון "Don't Cha", שכבש עשרות צמרות מצעדים, והתמקם במקום השני במצעד הבילבורד הוט 100, "Buttons", שנמכר בסדר גודל של כ-2 מיליון עותקים בארצות הברית בלבד, וצבר תאוצה גם לאחר עשור והפך לאחד מהקליפים הנצפים ביותר ללהקת בנות. אלבום בכורתן PCD, הפך לאלבום השביעי הנמכר ביותר ללהקת בנות, עם מכירות של כ-9 מיליון עותקים.
אריק אבידל
קריירת מועדונים
ב-5 ביולי 2014 חתם אבידל באולימפיאקוס.
אלבר ממי
ביוגרפיה
לאחר מלחמת העולם השנייה נישא לאישה צרפתייה והשניים חיו בתוניס. ממי עמד בצומת של שלוש תרבויות: ערבית, צרפתית ויהודית, ועבודתו התבססה על הדרכים לשלב בין תרבות המזרח לתרבות המערב. המעבר החד מתרבות צפון אפריקה לתרבות המערב הייתה חוויה שעיצבה את יצירתו וכל חייו עסק בשאלות של זהות.
קישורים חיצוניים
לאחר מותו
יהודה קופרמן
משפחתו
בניו הם הרב אברהם קופרמן חתנו של הרב יצחק זילבר ר"מ בישיבת מיר בירושלים, הרב חיים זלמן קופרמן ר"מ בישיבת נחלת הלויים בחיפה, הרב מרדכי קופרמן ראש צוות מנהלי ורכז לימודי היהדות במכללת בית וגן, והרב הלל קופרמן מנהל הגמ"ח המרכזי של ישיבת מיר בירושלים. בתו של הרב קופרמן, פרופ' דבורה רוזנווסר, מנהלת כיום את המכללה בירושלים, ובתו שפרה גולדשטיין מרצה במכללה.
אחיינו הוא הרב אברהם נחשון, רב הקהילה הדתית-לאומית בעיר אלעד.
ספריו
ההדיר ופירש ספרים שונים:
עמק בית שאן
היסטוריה
בזמן המנדט הבריטי הקשו הבריטים על התיישבות יהודים במקום, והראשונים שהחלו את ההתיישבות המחודשת במקום היו נוצרים טמפלרים מהמושבה וילהלמה, שהחלו לעבד חלק מאדמות הבקעה. הם הקימו שלוש חוות: חוות וילנד וקיבלר (כיום בשדה אליהו) וחוות קופ (כיום בטירת צבי). בין החוות הם נטעו שדרה של וושינגטוניה חסונה, הנמצאת במקום עד היום. ב-1938 מכרו את החוות ליהודים.
הריסות לורופני
החומות ופנים האתר
ברוב האתרים, למעט לורופני, החומות נפגעו בצורה קשה. רק במקום זה שרדו קטעים (כ-80% מהחומות המקוריות) בגובה של עד שישה מטרים. עובי החומות הוא בין 1.4 מטר בבסיסן ל-30 סנטימטרים בחלקן העליון. לפי המבנה הנוכחי שלהן, הסיקו החוקרים כי בעת שנבנו צורתן הייתה דומה לקו ישר. החריגות המבניות שבהן ניתן להבחין כיום נובעות ככל הנראה מגדילת העצים והשימושים השונים שנעשו בקרקע במשך השנים. הצמתים של החומות בנויים בצורה מעוגלת למחצה. עד כה לא נמצאו עדויות ברורות לכך שהיה שער כניסה מסודר במקום כלשהו בחומות.
בריאן גליסון
ביוגרפיה
גליסון החל לשחק ב-2006, תחילה לצדו של אביו בסרט "מראה כפולה" בבימויו של ג'ון בורמן. ב-2010 הופיע גליסון בתפקיד יואי בעונה הראשונה של הסדרה "Love/Hate" והיה מועמד לפרס הקולנוע והטלוויזיה האיריים בקטגוריית שחקן המשנה הטוב ביותר בטלוויזיה. עוד הופיע בסרט ההוליוודי "The Eagle". ב-2012 שיחק גליסון בסרט "שלגייה והצייד" שהיה מועמד לפרס אוסקר. ב-2014 שיחק בתפקיד הראשי בסרט "Standby" לצדה של ג'סיקה פארה. באותה שנה השתתף בסרט "Tiger Raid" המבוסס על מלחמת עיראק. הסרט יצא לאקרנים ב-2016. יחד עם אביו ברנדן ואחיו דונל שיחק גילסון במחזה "The Walworth Farce" מאת אנדה וולש שהוצג ב-2015.
Wiz (חברה)
גיוס הון
באוקטובר 2021 גייסה החברה 250 מיליון דולר לפי שווי של 6 מיליארד דולר.
פורצי הסכרים
תקציר העלילה
אביב 1942, המהנדס ברנס ואליס (Wallis) (מייקל רדגרייב), המועסק במפעל ויקרס (Vickers), מבלה את זמנו לאחר העבודה בניסויים בביתו בעזרת ילדיו, של יריות קליעים מקפצים על מים. אשתו מודאגת מהאובססיה שלו לניסויים האלה ומבקשת מרופא המשפחה שישוחח אתו. הוא מספר לרופא על חזונו להרוס את הסכרים בחבל הרוהר ולהשפיע בכך על מהלך המלחמה.
לשם כך מוקמת טייסת 617 של מפציצי אוורו לנקסטר בפיקודו של גאי גיבסון (ריצ'רד טוד). גיבסון נפגש עם ואליס ונוכח בניסויים. ואליס מגיע למסקנה כי כדי שהפצצה לא תתרסק בפגיעה עם המים היא חייבת ליפול מגובה של 60 רגל (כ-18 מטר) ולהשתחרר במרחק של כ-600 יארד מהסכר.
שלמה בן נתן
מוצאו וכינויו של רבי שלמה
רבי שלמה אלג'יבלי התפרסם בחיבורו שהוא סידור הגדוש בהלכות רבות המבוססות על התלמוד ותורת הגאונים. רבי שלמה כיהן כדיין. כפי הנראה הוא רבי שלמה בר נתן שהיה חבר בית דינו של רבי סעיד בן מרחב אב"ד עדן בשנת 1156. רבי שלמה אלג'בלי מכונה "אב בית דין" בכת"י, וכך נדפס בחיבורו שיצא על ידי שמואל חגי.
רדיוס שוורצשילד
חישוב סמי-קלאסי
מאחר שרדיוס שוורצשילד, לפי הגדרתו, הוא הגבול שמעבר לו אפילו אור אינו יכול להימלט משדה הכבידה של הגוף, מהירות המילוט מרדיוס שוורצשילד עצמו שווה בעצם למהירות האור, מה שמאפשר לחשב את הרדיוס מתוך עקרונות לא-יחסותיים: נוסחת מהירות המילוט היא:
החישוב היחסותי
כאשר:
יון אגרביצ'אנו
ילדותו
אגרביצ'אנו למד שלוש כתות בבית-הספר היסודי של הכפר ואחר כך, בין השנים 1891–1900 עשה לימודי גימנסיה ותיכון בעיר בלאז', אחד ממרכזיה העירוניים העיקריים של התנועה הלאומית הרומנית בטרנסילבניה. בשנותיו בבלאז' זכה ללמוד אצל גבריל פרקופ, מורה אהוב לספרות הרומנית וללטינית והתענג על קריאת ספרים מהקלאסיקה הרומנית - במיוחד מהסיפורים של קוסטקה נגרוצי, יון קריאנגה, יון לוקה קאראג'אלה, שירי וסילה אלכסנדרי ומשלי גריגורה אלכסנדרסקו וכן משירי העם הרומניים שבקובץ של ג. דם תאודורסקו. שירים בוסריים משלו פורסמו לראשונה בעיתון "אוניריה" בבלאז', שם הופיע בשנת 1900 גם רשימה שלו תחת הכותרת "בצום הפסחא" În postul Paştelui. אחרי בחינות הבגרות נסע אגרביצ'אנו ללמוד תאולוגיה באוניברסיטת בודפשט בין השנים 1900–1904. אחרי שהוסמך ככומר, בחזרתו לטרנסילבניה היה סגן מנהל בפנימיה לבנים בבלאז' בין השנים 1904–1905. בספטמבר 1905 קיבל מלגה וחזר לבירת הונגריה על מנת להירשם לקורסים בפקולטה לספרות של אוניברסיטת בודפשט, החוג ללימודים קלאסיים, השפה הרומנית והיסטוריה. בו זמנית השתתף בקורסים של החברה התרבותית הרומנית "פטרו מאיור" שפעלה בבודפשט.
עמק חרוד
ההתיישבות בעמק חרוד
לאחר קום המדינה הוקמו בעמק קיבוץ יזרעאל (1948) ומושב העולים גדעונה ליד מעיין חרוד (1949) ומעלה גלבוע. ב-1962 הוקמה בסמוך לעמק, על מורד הגלבוע היאחזות הנח"ל מעלה גלבוע עקב כך שהאזור היה חשוף להסתננויות מכיוון הגבול עם השומרון. כיום מצוי במקום קיבוץ דתי.
דייב ב. מיטשל
ביוגרפיה
ב-2007 שיחק בסרט איש הנצח: החיפוש אחר נקמה בתור מאליקה ודיבב קולות נוספים וכן בסדרת הקומדיה "Li'l Bush" בה הוא חיקה פוליטיקאים שונים.
דסנקה מקסימוביץ'
ביוגרפיה
נפטרה ב-11 בפברואר 1993, בגיל 94.
שברולט סילברדו
בין השנים 1998–2018 יוצרו יותר מ-11,851,000 יחידות.
טליה ששון
ביוגרפיה
טליה ששון נולדה ב-1951 בישראל. עבדה במשך 25 שנה בפרקליטות המדינה, תחילה בפרקליטות מחוז ירושלים ולאחר מכן בפרקליטות המדינה. בין השאר עסקה בתיקים רגישים כדוגמת העמדת פוליטיקאים בכירים לדין, והייתה הפרקליטה המלווה בתיק "בר-און חברון". ששון, יחד עם משה לדור, לימים פרקליט המדינה, ויהושע רזניק, המשנה לעניינים פליליים בפרקליטות המדינה, המליצה להעמיד לדין את ראש הממשלה בנימין נתניהו, יו"ר ש"ס אריה דרעי ושר המשפטים צחי הנגבי בחשד למרמה והפרת אמונים, והעמדתו לדין של נתניהו באשמת שוחד. עמדה זו לא התקבלה על ידי היועץ המשפטי לממשלה אליקים רובינשטיין, והתיקים נסגרו.
קישורים חיצוניים
ממאמריה:
נגיאר
יהודי נגיאר
יהודים חיו בנגיאר בתקופות זמן שונות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.
רביעיית אאוליאן
הרכב הנגנים
ב-1970 החליף עמנואל הורביץ את הכנר הראשון. יתר הנגנים נשארו ברביעייה.
צו כרמיה
צו כרמיה, או פקודת כרמיה, צו שניתן ב-1870 בצרפת והעניק לכ-35 אלף יהודי אלג'יריה אזרחות צרפתית. הצו נקרא על שמו של אדולף כרמיה, שר המשפטים הצרפתי-יהודי שיזם אותו. הצו קבע כי:
האסכולה החנפית
אין לראות את קיומן של ארבע אסכולות באסלאם כקרע, או כקיומן של ארבע דתות נפרדות. אדם יכול אף לנהוג על פי אסכולה אחת בנושא מסוים ולאחוז בדעה של אסכולה אחרת בנושא אחר (לדוגמה השייח המצרי אימאם אל-קראפי היה אימאם באסכולות המאלכית והשאפעית).
FaceTime
FaceTime היא תוכנת שיחות וידאו שפותחה על ידי אפל עבור מכשירי ה-iOS ומחשבי המקינטוש מתוצרתה. FaceTime תומכת בכל מכשיר iOS עם מצלמה קדמית (כלומר, בכל מכשירי אייפון, אייפד ואייפוד-טאץ' שיצאו לשוק החל מהאייפון 4) ובכל מחשב מקינטוש המצויד במצלמת FaceTime (מערכות הפעלה Mac OS X 10.6.6 ומעלה).
No Me Acuerdo
וידאו קליפ
הווידאו קליפ הנלווה שיצא עבור השיר צולם במנהטן שבניו יורק, והוא פורסם ב-1 ביוני 2018. השיר מציג בתוכו את השתיים, כשהן יוצאות בערב אל מנהטן וחוגגות כביכול עם החברות שלהן מאורע מסוים במועדון לילה. בתחילתו, ניתן לראות את טליה מתעוררת בעקבות שעון מעורר, כשהיא מנסה להבין מה עשתה אמש.
FaceTime
אבטחה
קרן החזית האלקטרונית, העניקה בנובמבר 2014 ניקוד של 5 מתוך 7 לתוכנת FaceTime. הסיבה להורדת הניקוד היא שהמשתמשים אינם יכולים לאמת את זהות אנשי הקשר המתקשרים, וכן מכיוון שקוד התוכנה אינו פתוח לסקירה עצמאית.
קפריסיה מרשל
ביוגרפיה
היא מתגוררת בוושינגטון די. סי. עם בעלה ובנה.
הלמה של ניימן-פירסון
ניסוח
למעשה, פעמים רבות ניתן למצוא מבחן שקול (כלומר, בעל אותו אזור דחייה), שסטטיסטי המבחן שלו פשוט יותר – ראו דוגמה להלן.
אלן סטאק
אלוף אולימפי
בתחרות שנערכה בניו הייבן ב-4 בפברואר 1949 שיפר סטאק את שיאו העולמי במשחה ל-100 מטר גב והעמיד אותו על 1:03.6 דקות. שיא זה החזיק מעמד כ-4 שנים ונשבר על ידי ג'ילבר בוזון מצרפת (1:03.3 דקות). בתחרות נוספת שנערכה בניו הייבן ב-4 במאי אותה שנה, הוא קבע גם במשחה ל-200 מטר גב שיא עולם חדש של 2:18.5 דקות, שיפור לשיא העולם בן ה-5 שנים של אדולף קיפר (2:19.3 דקות). שיא זה החזיק מעמד כ-4 שנים ונשבר על ידי בוזון (2:18,3 דקות).
באולימפיאדת הלסינקי (1952) סיים סטאק במקום רביעי במשחה ל-100 מטר גב בתוצאה של 1:07.6 דקות ולא הצליח להגן תוארו.
כפר עקב
לאחר 1967
ב-15 באוגוסט 2022 מחבל ניסה לדקור בסכין לוחמי מג"ב בעת שערכו מבצע לאיתור אמצעי לחימה בביתו בכפר עקב. הלוחמים פתחו באש לעברו והוא נהרג.
נתן צבי פינקל (מיר)
קורות חייו
נישא ללאה, בתו של הרב בנימין ביינוש פינקל, ראש ישיבת מיר ובן דוד של אביו. לאחר פטירת חמיו, בשנת ה'תש"ן (1990), התמנה תחתיו לראש הישיבה.
תומאס מלורי
חייו
מלורי נפטר במרץ שנת 1471, פחות משנתיים לאחר שסיים לכתוב את יצירתו הגדולה.
טורקהיים
גאוגרפיה
טורקהיים ממוקמת ברגלי הרי הווז' בכניסה לעמק הפשט, כשני קילומטרים ממערב לקולמר, בירת המחוז. העיירה נמצאת על דרך היין של אלזס (Route des vins d'Alsace).
העיר נבנתה בצורת משולש מוקף חומה בו שלושה שערים בהם ניתן להיכנס לעיר. הכניסה הראשית נמצאת מדרום לעיר ונקראת שער צרפת (Porte de France). הכניסה המזרחית נקראת שער בראן (Porte du Brand), על שם הגבעה המשקיפה על השער. השער המערבי נקרא שער מונסטר, על שם העיר מונסטר שהשער פונה לכיוונה.
היסטוריה
לפי הממצאים הארכאולוגיים שנמצאו בעיר, משערים כי העיר נוסדה בתקופה הרומית. כשהשבטים הגרמאניים פלשו לאימפריה הרומית וחצו את הריין, הטורינגים התיישבו באזור זה. משארים כי שם העיר נובע משם השבט כאשר בתחילה נקראה העיר Thorencohaime ולאחר מכן Thuringheim. לקראת סוף ימי הביניים העיר הייתה בשליטת מנזר מונסטר.
פטרישיה פרנסס גרייס
קורות חיים
בילדותה בילתה גרייס את חופשותיה עם משפחת אביה בחלקתם בפלימרטון (Plimmerton), שם הכירה את מנהגי העם המאורי ואת מסורותיו. גרייס הייתה לתלמידה המאורית היחידה שלמדה בבית ספר היסודי "סנט אנה", וחשה תמיד רגשות ניכור והתבדלות. היא אף ציינה באחד מראיונותיה שהייתה תלמידה שקטה יחסית בכיתה.
זאב בנימין בגין
ביוגרפיה
בגין סיים את לימודיו התיכוניים בעירוני ה' בתל אביב. בין השנים 1960–1962 שירת בצה"ל בחיל השריון. הוא חזר לשירות קבע בין השנים 1975–1976. למד גאולוגיה באוניברסיטה העברית והוסמך במקצוע זה. בשנת 1978 קיבל תואר דוקטור מאוניברסיטת המדינה של קולורדו שבארצות הברית. ברוב שנות עבודתו כגאולוג עבד במכון הגיאולוגי.
פעילות פוליטית
בגין החל את פעילותו הפוליטית באמצע שנות ה-80 בסניף ירושלים של תנועת החרות ובוועידה הארצית של התנועה.
הנרי אינמן
קריירה
הוא היה סגן הנשיא הראשון של האקדמיה הלאומית לעיצוב. הוא הצטיין בציור פורטרטים, אך היה פחות מוכשר בתמונות הז'אנריות. בין נופיו ניתן למנות את "מפלי רידאל, אנגליה", "אחר הצהריים באוקטובר", ו"חורבות ברמבלטי".
זאב בנימין בגין
שר בממשלת נתניהו הראשונה
ב־10 בינואר 1997, למרות שהיה מקורב לרוני בר-און, היה בגין השר היחיד שהצביע נגד מינויו לתפקיד היועץ המשפטי לממשלה, בטענה שאינו מתאים לתפקיד. מינוי שהוביל אחר כך לפרשת בר-און חברון.
ב־16 בינואר 1997, בעקבות החלטת הממשלה לאשר את הסכם חברון, פרש בגין מהממשלה. לאחר שורה של חיכוכים אידאולוגיים עם בנימין נתניהו, ראש הליכוד וראש הממשלה, על התהליך המדיני עם הפלסטינים, בנובמבר 1997 קרא להחליף את נתניהו בראשות הליכוד ואמר כי אם הליכוד לא ישכיל להחליף את העומד בראשו בעוד מועד, הוא ידון עצמו לכישלון אלקטוראלי קשה בבחירות הבאות, בנוסף אמר כי אם תתבצע נסיגה נוספת במסגרת הפעימה השנייה של הסכם חברון, יפעל להפלת הממשלה.
המרצת פתיחה
האנשים והנושאים הרלוונטיים להמרצת פתיחה
נושאים נוספים שיש להגיש (ואינם מוגבלים לאוכלוסיית הזכאים) בדרך זו הם:
טוליאטי
ערים תאומות
לסמרה יש ברית ערים תאומות עם הערים:
יוזפוב (מחוז בילגוריי)
יהודי העיירה
במאה ה-19 הפכה יוזפוב מרכז להדפסת ספרים עבריים. בשנת 1824 נוסד בית הדפוס הראשון בשפה העברית להדפסת סידורי תפילה וספרים ביידיש. בית הדפוס פעל כ-35 שנים ונחשב לגדול ביותר במזרח אירופה באותה התקופה. ספרים מבית הדפוס הגיעו עד טורקיה. בשנת 1860 נסגר בית הדפוס ובשנת 1865 הוקם בית דפוס נוסף על ידי האחים ברוך ושלמה זצר. בשלב מסוים העבירו את בית הדפוס ללובלין, עיר המחוז. בתי הדפוס של יוזפוב מוזכרים ברומן של יצחק בשביס-זינגר "העבד".
בשואה
בתחילת ספטמבר 1939 הופצצה יוזפוב בידי מטוסים גרמניים, ורוב בתיה עלו באש. בעקבות זאת, נמלטו מהעיירה רוב יהודיה, אך לאחר כשבוע שבו אליה, והשתכנו במספר בתים ששרדו את ההפצצות. באמצע ספטמבר כבשו הגרמנים את העיירה, אך נסוגו ממנה כעבור מספר ימים, ואת מקומם תפסו הסובייטים. בתקופה הקצרה בה שהו הגרמנים בעיירה, נחטפו יהודים בה לעבודות כפייה, והועסקו בפינוי ההריסות שנגרמו מההפצצות. באוקטובר 1939 נסוגו הסובייטים מהעיירה, בהתאם להסכם ריבנטרופ מולוטוב, וכ-300 יהודים מהעיירה נלוו אליהם מזרחה.
יצחק אפשטיין
מראש פינה לאוניברסיטה, ומשם לסלוניקי
לאחר שסיים אפשטיין את לימודיו, הזמינוהו ראשי הקהילה היהודית בסלוניקי לנהל את בית הספר "תלמוד תורה הגדול", ובו הוא יישם את חידושיו הפדגוגיים (משנת 1909 ועד 1915). מסלוניקי חזר ללוזאן כדי להשלים את לימודי הדוקטורט.
אביגיל יורש
מגורים
שנים רבות התגוררה המשפחה בבית עתיק ששיפצו ועיצבו בשכונת נחלת שבעה בלב ירושלים. לקראת סיום שנות התשעים התגבשה אצל בני הזוג יורש החלטה, ליזום שינוי קיצוני באורח החיים שלהם, לעזוב את ירושלים, העיר שבה למדו כסטודנטים, התגוררו וגידלו את ילדיהם במשך כשלושים ושתיים שנים. תקופה שבמהלכה הקימו סטודיו והיו מעורבים בחיי התרבות, בתחום המקצועי ובמתרחש במסגרות העירוניות, בארץ ואף בחוגים בינלאומיים, כדי לעשות לביתם ולחיות ביישוב, שאינו עירוני באופיו. וב־1996 עברו לגור בכפר ורדים, תכננו ואף בנו שם את ביתם, בו אביגיל ממשיכה ליצור ולהציג ברצף עד היום.
הרקולס (דיסני) - דמויות
יצורים
בסרט ובסדרה מופיעים יצורים רבים שרובם שייכים למיתולוגיה היוונית. להלן היצורים שמופיעים בסרט ובסדרה:
קנטאורים
הקנטאורים הם יצורים בעלי פלג גוף עליון של אדם ופלג גוף תחתון של סוס. להלן הקנטאורים שמופיעים בסרט ובסדרה:
קרב ים ביסמרק
מודיעין בעלות הברית
בעלות הברית החלו לזהות סימנים להכנות לשיירה חדשה, ומפקד כוחות האוויר של בעלות הברית בדרום מערב האוקיינוס השקט, לוטננט גנרל ג'ורג' קני, הורה על הגברת הסיורים מעל רבאול. ב-14 בפברואר הראו תצלומי אוויר 79 כלי שיט בנמל, בהם 45 אוניות סוחר וספינות תובלה, ואלה העידו בבירור על התארגנות שיירה חדשה. ב-8 בפברואר ירטו מפענחי הצפנים של בעלות הברית במלבורן ובוושינגטון די. סי מסרים של הצי היפני ולאחר שמונה ימים הצליחו לתרגם אותם. המסרים הכילו מידע על כוונות היפנים, ועל כך שמספר משחתות ושש ספינות תובלה עתידות להגיע ללאה ב-5 במרץ.
מורט דרוקר
ביוגרפיה
דרוקר נולד ברובע ברוקלין שבניו יורק, למשפחה יהודית. בילדותו למד בתיכון ארסמוס הול שבברוקלין, שם הכיר את ברברה, לה נישא זמן קצר לאחר סיום לימודיה.
ליגת האלופות
מבנה
לאחר סיום שלב הבתים מתבצעת הגרלת שמינית הגמר על פי הכללים הבאים:
הקבוצה בעלת מספר הזכיות הגבוה ביותר היא ריאל מדריד, אשר זכתה בתואר 14 פעמים. אחריה נמצאות מילאן (7 זכיות), ליברפול ובאיירן מינכן (6 זכיות לכל אחת), ברצלונה (5 זכיות), אייאקס (4 זכיות), אינטר מילאנו ומנצ'סטר יונייטד (3 זכיות כל אחת), בנפיקה ליסבון, יובנטוס, נוטינגהאם פורסט פורטו וצ'לסי. (2 זכיות כל אחת), ו-10 קבוצות בעלות זכייה אחת: סלטיק, פיינורד, אסטון וילה, המבורג, סטיאווה בוקרשט, פ.ס.וו. איינדהובן, הכוכב האדום בלגרד, אולימפיק מרסיי, ובורוסיה דורטמונד.
העפלה
(הדירוג לעונת 2020/2021 הוא דירוג הליגות בסיום עונת 2018/2019, שמביא בחשבון את ביצועי הקבוצות בעונות 2014/15 עד 2018/19 בליגת האלופות ובליגה האירופית.)
6 הקבוצות המנצחות עולות לשלב הבתים, אליו מעפילות אוטומטית 10 אלופות ליגות 1–10, 6 סגניות ליגות 1–6, 4 קבוצות ממקום שלישי בליגות 1–4, וכן 4 הקבוצות ממקום רביעי מליגות 1–4 (אלא אם כן מחזיקות ליגת האלופות והאירופית באותה הליגה ושתיהן לא סיימו בארבעת המקומות הראשונים, שאז מקום רביעי ילך רק לליגה האירופית), כמו כן עולות מחזיקת ליגת האלופות ומחזיקת הליגה האירופית, סך הכל 32 קבוצות בשלב הבתים.
קבוצות ישראליות בליגת האלופות
הקבוצה הישראלית השלישית שהעפילה לשלב הבתים היא הפועל תל אביב שבעונת 2010/2011 העפילה לשלב הבתים בפעם הראשונה בתולדותיה, לאחר שהדיחה את רד בול זלצבורג האוסטרית בתוצאה מצטברת של 3–4 (3-2 בזלצבורג ו-1-1 בבלומפילד). בשלב הבתים היא הוגרלה בבית אחד עם ליון, בנפיקה ליסבון ושאלקה 04. היא סיימה את הבית במקום הרביעי לאחר ניצחון 0–3 על בנפיקה, תיקו 0-0 עם שאלקה 04 (בבית) ותיקו 2-2 נגד ליון.
שידורי ליגת האלופות בישראל
ליגת האלופות משודרת כיום בישראל בכל ערוצי הספורט של ערוץ הספורט, חלק מהמשחקי שלב הבתים של ליגת האלופות משודרים גם בערוצי הספורט של צ'רלטון. בעבר משחקי גמר ליגת האלופות ומספר משחקים מצומצם בשלבי הנוקאאוט היו משודרים בערוצים 2 ו-10.
ההמנון הרשמי
מילות השיר הן:
אור קטן
אור קטן (באנגלית: A Small Light) היא מיני סדרת דרמה ביוגרפית, שהופקה בשיתוף פעולה עם אולפני קשת, שעלתה לשירות הזרמת המדיה "דיסני+" בשנת 2023.
תקציר העלילה
עלילת המיני-סדרה מגוללת את סיפורה של מיפ חיס, שמתבקשת על ידי מעסיקה, אוטו פרנק, להגן על משפחתו במהלך מלחמת העולם השנייה.
סל מטבעות
בין השימושים הנפוצים לסל מטבעות:
שני קוני למל
רקע
אברהם גולדפדן נחשב לאבי התיאטרון ביידיש. כבר במחזותיו הראשונים "די באבא מיט די אייניקלין" (הסבתא והנכדה) ושמנדריק שנכתבו בשנת 1877 חוזר מוטיב של הבת המשכילה המסרבת לרצון הוריה להשיאה לחתן אדוק. במחזה שמנדריק מופיע גם מוטיב החלפת הזהויות. מוטיבים אלו חוזרים במחזה שני קוני למל.
עלילה
ר' פנחס'ל מעוניין לשדך את בתו חיה'לה עם חסיד אדוק, אך בתו מאוהבת במורה המשכיל מקס. קלמן-שדכן מוצא לחיה'לה שידוך הגון – את קוני למל, בנו החורג של ר' שלומניו, גבאי ופרנס החודש בעיר שחרייווקה. לקוני למל כמה חסרונות "קטנים": הוא עיוור בעין שמאל, צולע, מגמגם, נאיבי וילדותי.
חיה'לה, המכנה את עצמה קרולינה, נפגשת עם מקס אהובה בגן העיר ומספרת לו על השידוך המיועד. מקס מבין שמדובר בקוני למל בנו החורג של דודו. הוא מציע שיתחפש לקוני למל ויגיע לבית קלמן-שדכן כחתן המיועד לחיה-קרולינה. ליבניו, בת השדכן, נמצאת לבדה בבית כשמגיע מקס המחופש לקוני למל. הלה מהלל את יופייה, נשבע באהבתו לה ומשכנעה לברוח אתו.
בזמן כתיבת התנאים עם קוני למל-מקס נכנסים קוני למל האמיתי בלווית קלמן-שדכן וליבניו בתו. כל אחד מהקוני למלים טוען שהוא הקוני למל האמיתי. ר' שלמניו מגיע באיחור ופותר את התסבוכת. הוא מבהיר שקוני למל הוא בנו החורג ומקס הוא בן אחיו. מקס משתדך עם חיה'לה וקוני למל מקבל את בת השדכן.
לינדה מקרטני
לינדה לואיז מקרטני (באנגלית: Linda Louise McCartney, נולדה בשם לינדה לואיז איסטמן, 24 בספטמבר 1941 – 17 באפריל 1998) הייתה צלמת, מוזיקאית, ופעילת זכויות בעלי חיים יהודייה-אמריקאית. ב-12 במרץ 1969 התחתנה עם חבר להקת הביטלס פול מקרטני.
כסף (אמצעי תשלום)
מושג הכסף
הכלכלה המוסדית מסבירה את חשיבות הכסף בכך שהוא מקטין את הוצאות העסקה בחליפין בשוק. שווקים יעילים נשענים על אמצעי חליפין מקובלים וזמינים. הכסף הוא מוסד שיצרו בני האדם כדי לפשט את החליפין וכדי לסייע להם לנהל את מקורותיהם. אמצעי התשלום מאפשר מימוש היתרונות של ההתמחות (חלוקת עבודה) והיתרונות לגודל.
שוק הכסף
שוק הכסף הוא שוק היצע וביקוש בו הביקוש לכסף נובע ממידת ההעדפה של הציבור להחזיק כסף מזומן או עו"ש (שלא נושא ריבית) וההיצע קבוע ונתון. השוק מהווה חלק מהמערכת הכלכלית במשק, הוא משפיע ומושפע משוק הסחורות. הריבית היא "מחיר הכסף", אותו משלם הלווה, 'הקונה', ומקבל המלווה.
המניעים להחזקת כסף שלא נושא ריבית:
שייגעצ
היסטוריה
בקיץ 1999 הכיר אלון יהודה, לימים מנהל להקת שייגעצ, בין יובל מנדלסון, שהיה אז תלמיד תיכון אשר להקתו "טיטי מחפשת בית" התפרקה זה עתה, ובין אבי מרקוביץ', שיקו פלדמן ודנה רגב (שמאוחר יותר זכתה לכינוי "דנה קראש"). בעקבות היכרות זו הוקמה בספטמבר 1999 להקת "שייגעצ". במאי 2000 החלה הקלטת האלבום הראשון של שייגעצ באולפן ההקלטות "נויז". האלבום נקרא "ניו יורק-רפיח", והופק מוזיקלית על ידי עופר קורן. האלבום הושפע מלהקות כמו נירוונה, פיקסיז, סוניק יות', והסקס פיסטולס. בסיום ההקלטות עזבה דנה רגב את הלהקה ואת מקומה תפס אסף רייז, מתופף להקת שמה למה דינג דונג דאז.
ב־27 בינואר 2022, עלתה למופע איחוד לחגיגת 20 שנה מאז הוצאת אלבומם הראשון "ניו יורק רפיח" בהאנגר 11, תל אביב.
האריה השואג (תצלום)
התצלום צולם ב-30 בדצמבר 1941 במשרדו של יו"ר בית הנבחרים של קנדה במשכן הפרלמנט הקנדי לאחר שצ'רצ'יל נשא נאום בפני חברי הפרלמנט על אודות מלחמת העולם השנייה. צ'רצ'יל הוזמן לנאום בידי ראש ממשלת קנדה מקנזי קינג.
פרחים לאלג'רנון
תרגומים לעברית
בשנות ה-70 וה-80 של המאה ה-20 העלה שחקן התיאטרון, אלכס פלג, את הצגת היחיד "פרחים לעכבר לבן" בתרגום של אהוד מנור ובימוי של יצחק שאולי.
סרו אל פיטל
ההר הוא מוקד משיכה לתיירים. מצוי בו מגוון גדול של מיני בעלי חיים וצמחים, שחלקם נדירים ונתונים בסכנת הכחדה.
הפארק הלאומי שערי האזור הארקטי
גאוגרפיה
עשר קהילות קטנות השוכנות מחוץ לגבולות הפארק מסווגות כ-"resident zone communities" ותלויות במשאבי הפארק למזון ופרנסה. הקהילות הן: אלאטנה (Alatna), אלאקקט (Allakaket), אמבלר (Ambler), מעבר אנאקטובוק (Anaktuvuk Pass), בטלס/אוונסוויל (Bettles/Evansville), יוז (Hughes), קובוק (Kobuk), נואיקסוט (Nuiqsut), שונגנק (Shungnak) ווייסמן (Wiseman).
אקלים
בפארק הלאומי שערי האזור הארקטי יש שני אזורי אקלים. החלק הצפוני של הפארק שייך לאקלים של המדרון הצפוני (North Slope climate), והחלק הדרומי הוא בתוך האקלים הפנימי של מרכז אלסקה. ההרים של רכס ברוקס לא רק פועלים כחוצץ בין שני אזורי האקלים אלא גם תורמים למיקרואקלימים מקומיים באזור ההררי המורכב. היפוך טמפרטורות הוא תופעה נפוצה כל השנה כתוצאה מתכולת אדי מים נמוכה, תקופות ארוכות שבהן הקרקע מכוסה בשלג וקרינת שמש חלשה.
מצר פיקוק
אורכו של המצר 216 קילומטרים, ורוחבו 64 קילומטרים.
מקור השם
המצר נקרא על שם הסלופ המלחמתי פיקוק שהפליגה יחד עם הסקונר פלאיינג פיש  בפיקודו של קפטן ויליאם לברת' הדסון (William L. Hudson) בין השנים 1838–1842, במסגרת משלחת החקר של ארצות הברית, ואשר חקר את קצה משטח הקרח שמצפון לאי ת'רסטון במרץ 1839.
MI-VAL
היסטוריה
עם מותו של מינגנטי, והמשבר שפקד את תעשיית האופנועים באיטליה בסוף שנות ה-50 של המאה ה-20, נמכרה חטיבת המכוניות של MI-VAL לחברת "ברטה", שהעניקה לראשי התיבות MI-VAL משמעות חדשה: Metalmeccanica Italiana, Val Trompia.
פרשת פינחס
פינחס אשר על שמו נקראת הפרשה כולה הוא נכדו של אהרון הכהן, שבקנאת ה' הרג בסוף הפרשה הקודמת (בלק) את זמרי בן סלוא, ובפרשה זו מקבל ברכה ייחודית מאת ה', וממונה 'לכהונת עולם'.
פרשת זו היא השנייה באורכה מבין פרשות השבוע – יש בה 168 (קס"ח) פסוקים. הפרשה נקראת לרוב בסמוך לשבעה עשר בתמוז (שבו בוטלה עבודת התמיד, מצווה המופיעה בפרשה זו). לפי החלוקה לפרקים, היא מתחילה ב ומסתיימת ב.
הפטרה
ברוב השנים פרשת פנחס חלה בימי בין המצרים, אז היא השבת הראשונה מבין השבתות של "תלתא דפורענותא", ואז נקראת ברוב הקהילות הפטרה מעניין חורבן בית המקדש, במקום הפטרת הפרשה הרגילה. הפטרת הפורענות הראשונה, הנקראת בשנים אלה בפרשת פינחס, היא בספר ירמיהו, מ עד (התימנים מסיימים ב). זו נבואת ההקדשה של ירמיהו, ובה נאמר לו שהוא עתיד לנבא על חורבן בית המקדש ועל חטאי ירושלים.
המפקד לקראת הכניסה לארץ
בפרשת פינחס, נערך מפקד בשנה הארבעים במדבר, לקראת הכניסה לארץ ישראל. בפרק כ"ו מובאת הסיבה לכך: המטרה לחלק את הארץ לפי "מספר" השמות. לתכנן את חלוקת הארץ לנחלות משפחתיות.
בביאורו על הפסוק, עמד הרב עדין שטיינזלץ על סתירה פנימית הטמונה בו:
שלמה וייספיש
ביוגרפיה
נפטר ב-17 ביולי 1965 לאחר מחלה קשה. נטמן בבית העלמין בקריית שאול.
רן בר-זיק
קריירה
בשנת 1996 הקים רן בר-זיק את אתר האינטרנט נומנור, שהיה הבסיס לקהילת טולקין הישראלית, שבר-זיק היה ממוביליה במשך כעשרים שנה.
דרוידוזאורוס
הדרוידוזאורוס היה מהקטנים שבסטגוזאורים, באורך 3 מטרים והיה גם מהמאוחרים שבהם, כשרובם הגדול חיו בתור היורה. נמצאו ממנו מאובנים מפורקים של שיניים, לסת, עצמות מפרקים ואולי של צלחות שריון.
פנחס עידן
ביוגרפיה
לאחר השירות, בשנת 1979, החל לעבוד ברשות שדות התעופה בעקבות אחיו מרדכי ואשר. עבד בתחילה כנטל (סבל בתחום התעופה) ונהג. ב-1982 נבחר לראשונה לוועד העובדים של רשות שדות התעופה, ומ-1986 הוא מכהן כיו"ר ועד העובדים הכללי ברשות ברציפות, למעט שנתיים בהן היה ראש עיריית לוד.
בובות אפריקאיות
תפקיד הבובות בפוריות
בקרב אנשי Nguni מדרום אפריקה ישנה משמעות למידה בה ילדה משחקת עם בובתה. אם היא משחקת עמה בקביעות יהיו לה ילדים רבים ואם אינה מטפלת בבובה במסירות הוריה גוערים בה שלא תהיה אישה ואמא טובה.
הצעדה לשוויון לאומי
הצעדה לשוויון לאומי (באנגלית: National Equality March) היא הפגנה ארצית שנערכה ב-11 באוקטובר 2009 (יום היציאה מהארון הבינלאומי) מול הבית הלבן בוושינגטון הבירה בארצות הברית. ההפגנה קראה לעגן בחוק הפדרלי שוויון אזרחי והגנה מאפליה עבור הומואים, לסביות, ביסקסואלים וטרנסג'נדרים (להט"ב) בכל 50 מדינות ארצות הברית ובמחוז קולומביה, ולבטל את מדיניות צבא ארצות הברית כלפי הומואים ולסביות - "אל תשאל, אל תספר" אשר אסרה על אנשי להט"ב מוצהרים לשרת.
פרובינציית פומרניה (1815–1945)
פרובינציית פומרניה (בגרמנית: Provinz Pommern; בפולנית: Prowincja Pomorze) הייתה פרובינציה של פרוסיה מ-1815 עד 1945. פומרניה הוקמה כמחוז של ממלכת פרוסיה ב-1815, הרחבה של מחוז פומרניה הישן יותר בברנדנבורג-פרוסיה, ולאחר מכן הפכה לחלק מהקיסרות הגרמנית ב-1871. משנת 1918 הייתה פומרניה מחוז של המדינה החופשית פרוסיה עד שפורקה ב-1945 לאחר מלחמת העולם השנייה, ושטחה חולק בין פולין לגרמניה הכבושה בידי בעלות הברית. העיר שטטין (היום שצ'צ'ין, פולין) הייתה בירת המחוז.
מחוז המדינה החופשית פרוסיה
לאחר שהקיסר וילהלם השני נאלץ להתפטר, המחוז הפך לחלק מהמדינה החופשית פרוסיה בתוך רפובליקת ויימאר.
כלכלה
החקלאות הפומרנית עברה משבר. החלו תוכניות להשבת אדמה שהפכה לביצות בתקופת המלחמה, ואף להקמת יישובים חדשים באמצעות הקמת אגודות התיישבות. התוצאות היו מעורבות. מצד אחד, 130,858 הקטארים (1,308.58 קמ"ר) של אדמות חקלאיות יושבו עם 8,734 יישובים חדשים עד 1933. מקורם של המתיישבים בפומרניה עצמה, סקסוניה ותורינגיה, גם פליטים מפרובינציית פוזן לשעבר התיישבו במחוז. מצד שני, אנשים עזבו בהמוניהם את הקהילות הכפריות ופנו לערים בפומרניה ולמרכזים עירוניים אחרים (Landflucht). בשנת 1925 50.7% מהפומרנים עבדו במקצועות חקלאיים, אחוז זה ירד ל-38.2% בשנת 1933.